Návrh VYKONÁVACIE NARIADENIE RADY, ktorým sa ukončuje antidumpingové konanie týkajúce sa dovozu glyfozátu s pôvodom v Čínskej ľudovej republike /* KOM/2010/0684 v konečnom znení - NLE 2010/0332 */





[pic] | EURÓPSKA KOMISIA | Brusel, 19.11.2010 KOM(2010) 684 v konečnom znení 2010/0332 (NLE) Návrh VYKONÁVACIE NARIADENIE RADY, ktorým sa ukončuje antidumpingové konanie týkajúce sa dovozu glyfozátu s pôvodom v Čínskej ľudovej republike DÔVODOVÁ SPRÁVA 1. KONTEXT NÁVRHU 2. Dôvody a ciele návrhu Tento návrh sa týka uplatňovania nariadenia Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (ďalej len „základné nariadenie“), v konaní týkajúcom sa dovozu určitého glyfozátu s pôvodom v Čínskej ľudovej republike. - Všeobecný kontext Tento návrh sa predkladá v kontexte vykonávania základného nariadenia a je výsledkom prešetrovania, ktoré sa uskutočnilo v súlade s hmotnými a procesnými požiadavkami ustanovenými v základnom nariadení. - Existujúce ustanovenia v oblasti návrhu Nariadenie Rady (ES) č. 1683/2004[1] z 24. septembra 2004, ktorým sa ukladá konečné antidumpingové clo na dovoz glyfosátu s pôvodom v Čínskej ľudovej republike. Rozhodnutie Komisie č. 383/2009[2] zo 14. mája 2009, ktorým sa pozastavuje konečné antidumpingové clo na dovoz glyfosátu s pôvodom v Čínskej ľudovej republike uložené nariadením Rady (ES) č. 1683/2004. Vykonávacie nariadenie Rady (EÚ) č. 126/2010[3] z 11. februára 2010, ktorým sa predlžuje pozastavenie konečného antidumpingového cla na dovoz glyfosátu s pôvodom v Čínskej ľudovej republike uloženého nariadením Rady (ES) č. 1683/2004. - Súlad s inými politikami a cieľmi Únie Neuplatňuje sa. 3. KONZULTÁCIE SO ZAINTERESOVANÝMI STRANAMI A HODNOTENIE VPLYVU 4. Konzultácie so zainteresovanými stranami Zainteresované strany dotknuté konaním mali možnosť obhajovať svoje záujmy počas prešetrovania v súlade s ustanoveniami základného nariadenia. - Získavanie a využívanie expertízy Externá expertíza nebola potrebná. - Posúdenie vplyvu Tento návrh je výsledkom vykonávania základného nariadenia. Základné nariadenie neobsahuje ustanovenie vyžadujúce všeobecné posúdenie vplyvu, obsahuje však úplný zoznam podmienok, ktoré sa musia posúdiť. 5. PRÁVNE PRVKY NÁVRHU 6. Zhrnutie navrhovaného opatrenia Dňa 29. septembra 2009 Komisia začala preskúmanie pred uplynutím platnosti platných antidumpingových opatrení, pokiaľ ide o glyfozát s pôvodom v Čínskej ľudovej republike. Žiadosť predložilo v mene výrobcov, ktorí predstavujú celú výrobu glyfozátu v Únii, Európske združenie pre glyfozát (European Glyphosate Association) (ďalej len „žiadateľ“). Účelom tohto prešetrovania bolo preskúmať, či by uplynutie opatrení pravdepodobne viedlo k pokračovaniu alebo opätovnému výskytu dumpingu a k opätovnému výskytu ujmy spôsobenej výrobnému odvetviu Únie. Počas prešetrovania žiadateľ formálne stiahol svoju žiadosť o preskúmanie pred uplynutím platnosti. V nadväznosti na stiahnutie žiadosti Komisia nezistila žiadne dôvody, na základe ktorých by bolo v záujme Únie pokračovať v revíznom prešetrovaní a preto navrhuje ukončenie prešetrovania a zrušenie opatrení. Preto sa navrhuje, aby Rada prijala pripojený návrh nariadenia, ktorý by mal byť uverejnený v Úradnom vestníku Európskej únie čo najskôr a v každom prípade najneskôr 22. decembra 2010. - Právny základ Nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva. - Zásada subsidiarity Návrh patrí do výlučnej právomoci Európskej Únie. Zásada subsidiarity sa preto neuplatňuje. - Zásada proporcionality Návrh je v súlade so zásadou proporcionality z týchto dôvodov: Forma opatrenia je opísaná v uvedenom základnom nariadení a je mimo rozsahu pôsobnosti vnútroštátneho rozhodovania. Uvedenie toho, ako sa finančná a administratívna záťaž Únie, vlád členských štátov, regionálnych a miestnych orgánov, hospodárskych subjektov a občanov udržiava na čo najnižšej úrovni, primeranej cieľu návrhu, sa na tento prípad nevzťahuje. - Výber nástrojov Navrhované nástroje: nariadenie. Iné prostriedky by neboli primerané z tohto dôvodu: Iné prostriedky by neboli primerané, pretože základné nariadenie nestanovuje alternatívne možnosti. 7. VPLYV NA ROZPOČET Návrh nemá žiadny vplyv na rozpočet Únie. 2010/0332 (NLE) Návrh VYKONÁVACIE NARIADENIE RADY, ktorým sa ukončuje antidumpingové konanie týkajúce sa dovozu glyfozátu s pôvodom v Čínskej ľudovej republike RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva[4] (ďalej len „základné nariadenie“), a najmä na jeho článok 9 a článok 11 ods. 2, so zreteľom na návrh, ktorý predložila Európska komisia (ďalej len „Komisia“) po porade s poradným výborom, keďže: 8. POSTUP 9. Platné opatrenia 10. V nadväznosti na revízne prešetrovanie vykonané v súlade s článkom 11 ods. 2 základného nariadenia Rada uložila nariadením (ES) č. 1683/2004[5] konečné antidumpingové clo na dovoz glyfozátu s pôvodom v Čínskej ľudovej republike v súčasnosti zaradeného pod kódy KN ex 2931 00 99 a ex 3808 93 27 (ďalej len „príslušný výrobok“). Toto clo bolo rozšírené na dovoz glyfozátu zasielaného z Malajzie (či už deklarovaného ako výrobok s pôvodom v Malajzii alebo nie) okrem dovozu glyfozátu vyrobeného spoločnosťou Crop Protection (M) Sdn. Bhd. a na dovoz glyfozátu zasielaného z Taiwanu (či už deklarovaného ako výrobok s pôvodom na Taiwane alebo nie) okrem dovozu glyfozátu vyrobeného spoločnosťou Sinon Corporation. Sadza antidumpingového cla je 29,9 %. 11. Rozhodnutím 2009/383/ES[6] Komisia pozastavila konečné antidumpingové clo s účinnosťou od 16. mája 2009 na obdobie deviatich mesiacov. Nariadením 126/2010[7] Rada následne predĺžila pozastavenie s účinnosťou od 14. februára 2010 na obdobie jedného roka. 12. Žiadosť o preskúmanie 13. Po uverejnení oznámenia o blížiacom sa uplynutí platnosti[8] platných antidumpingových opatrení na dovoz glyfozátu s pôvodom v Čínskej ľudovej republike bola Komisii 29. júna 2009 doručená žiadosť o preskúmanie podľa článku 11 ods. 2 základného nariadenia. 14. Žiadosť predložilo v mene výrobcov, ktorí predstavujú celú výrobu glyfozátu v Únii, Európske združenie pre glyfozát (European Glyphosate Association) (ďalej len „žiadateľ“). 15. Žiadosť obsahovala prima facie dôkazy preukazujúce, že uplynutie opatrení by pravdepodobne viedlo k pokračovaniu alebo opätovnému výskytu dumpingu a ujmy spôsobenej výrobnému odvetviu Únie. 16. Začatie konania 17. Komisia po porade s poradným výborom začala prostredníctvom oznámenia uverejneného v Úradnom vestníku Európskej únie[9] antidumpingové konanie týkajúce sa dovozu glyfozátu do Európskej únie v súčasnosti zaradeného pod kódy KN ex 2931 00 99 a ex 3808 93 27 s pôvodom v Čínskej ľudovej republike. 18. Komisia oficiálne informovala o začatí revízneho prešetrovania vyvážajúcich výrobcov, príslušných dovozcov, zástupcov Čínskej ľudovej republiky, zástupcov používateľov a výrobcov z Únie. Zainteresované strany dostali príležitosť písomne oznámiť svoje stanoviská a požiadať o vypočutie v rámci lehoty stanovenej v oznámení o začatí konania. 19. STIAHNUTIE ŽIADOSTI 20. Listom zo dňa 21. septembra 2010 adresovaným Komisii žiadateľ formálne stiahol svoju žiadosť. 21. V súlade s článkom 9 ods. 1 a článkom 11 ods. 2 základného nariadenia sa konanie môže ukončiť, ak sa žiadosť o preskúmanie stiahne s výnimkou prípadu, keď by toto ukončenie nebolo v záujme Únie. 22. Dospelo sa k záveru, že súčasné konanie by sa malo ukončiť, keďže prešetrovaním nevyšli najavo žiadne skutočnosti svedčiace o tom, že takéto ukončenie by nebolo v záujme Únie. Zainteresované strany boli náležite informované a mali možnosť predložiť pripomienky. Neboli však doručené žiadne pripomienky, ktoré by viedli k zmene tohto názoru. 23. Preto sa dospelo k záveru, že konanie o preskúmaní pred uplynutím platnosti antidumpingových opatrení týkajúce sa dovozu glyfozátu s pôvodom v Čínskej ľudovej republike do Únie by sa malo ukončiť a existujúce opatrenia by sa mali zrušiť. PRIJALA TOTO NARIADENIE: Článok 1 Antidumpingové opatrenia týkajúce sa dovozu glyfozátu v súčasnosti zaradeného pod kódy KN ex 2931 00 99 a ex 3808 93 27 s pôvodom v Čínskej ľudovej republike sa týmto zrušujú a konanie týkajúce sa tohto dovozu sa ukončuje. Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie . Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli […], Za Radu predseda [1] Ú. v. EÚ L 303, 30.9.2004, s. 1. [2] Ú. v. EÚ L 120, 15.5.2009, s. 20. [3] Ú. v. EÚ L 40. 13.2.2010, s. 1. [4] Ú. v. EÚ L 343, 22.12.2009, s. 51. [5] Ú. v. EÚ L 303, 30.9.2004, s. 1. [6] Ú. v. EÚ L 120, 15.5.2009, s. 20. [7] Ú. v. EÚ L 40, 13.2.2010, s. 1. [8] Ú. v. EÚ C 115, 20.5.2009. s. 19. [9] Ú. v. EÚ C 234. 29.9.2009, s. 9.